牡丹社事件係大日本帝國用報復琉球國琉球族被殺害做藉口，1874年（大清同治十三年，日本明治七年）5月攻打屬大清領土嘅臺灣牡丹鄉嘅臺灣原住民部落，最後大清同日本簽和約，大清實際要賠日本50萬兩銀，而和約嘅字眼後尾亦畀日本利用，指大清冇否認琉球國係日本屬地，最終日本吞併咗琉球國。